กลไกของคอลัมน์ Bottom-Up Space จากเว็บไซต์ FINNOMENA คืออะไร
คอลัมน์ Bottom-up SPACE โดยคุณเจษฎา สุขทิศ เจ้าของนามปากกา FundTalk มีกลไกของคอลัมน์ คือ คุณเจษฎาได้เริ่มโครงการ SPACE โดยเริ่มด้วยการสร้าง Facebook Group เพียงค้นหาในเฟสบุ๊คคำว่า “SPACE by FINNOMENA” ก็จะเจอกลุ่มดังกล่าว โดยเขาเปิดรับคนที่สนใจเป็นรุ่น ๆ ในการที่จะมาฝึกการวิเคราะห์การลงทุนแบบเลือกหุ้นรายตัว โดยคุณเจษฎาและทีมกูรูของ FINNOMENA จะมาช่วยกันเป็นโค้ชแนะนำวิธีการวิเคราะห์ให้ มีประมาณ 20 นักลงทุนที่ได้เริ่มฝึกฝนในการสร้างพื้นที่การลงทุนได้เริ่มลองฝึกวิเคราะห์การลงทุนไปบ้างแล้ว ซึ่งมีทั้งหุ้นขนาดเล็ก ไปจนถึงขนาดใหญ่ เช่น THAI BJC ARROW BWG SPA เป็นต้น

แนวคิดที่เพื่อน ๆ นักลงทุนใน SPACE ได้ร่วมกันตั้งชื่อว่า แนวคิดเลือกหุ้นแบบ IO3 ย่อมาจาก Intersection of 3 Wheels หรือเรียกเป็นไทยง่าย ๆ ว่าแนวคิดเลือกหุ้นแบบ 3 ล้อถูกหวย ถ้าเจอ 3 ปัจจัยที่ใช่มาพร้อม ๆ กันมีโอกาสประสบความสำเร็จสูง เมื่อเข้าใจแนวคิดการลงทุนแบบ IO3 แล้วสิ่งที่คุณเจษฎาจะทำต่อไปคือ การเข้าไปดูการวิเคราะห์ของแต่ละคนในเฟสบุ๊คกรุ๊ป “SPACE by FINNOMENA” จากนั้นจะแนะนำการวิเคราะห์ของแต่ละคนให้ ส่วนคนอื่น ๆ ที่แวะเวียนเข้ามาก็สามารถร่วมแสดงความเห็นหรือร่วมวิเคราะห์ไปด้วยกันได้ โดยในแต่ละครั้งของคอลัมน์ Bottom-up SPACE จะหยิบการวิเคราะห์ที่น่าสนใจ มาแชร์ความรู้ให้กับผู้อ่าน คุณเจษฎาเชื่อว่าคอลัมน์ Bottom-up SPACE จะเป็นจุดเริ่มต้นเล็ก ๆ ในการจุดประกายการเรียนรู้ให้กับนักลงทุนไทย โดยมุ่งหวังว่าจะมีนักลงทุนที่ตั้งใจจริงมาร่วมสนุก ร่วมฝึกกันเยอะ ๆ การลงมือทำจริงคือ กระบวนการเรียนรู้ที่ดีที่สุด และสุดท้ายประโยชน์ก็จะตกอยู่กับตัวเอง
ความรู้ทางการเงิน